Obra Cultural Balear

Conferència "Miquel dels Sants Oliver: el somiador del turisme i l'autonomia" a càrrec de Francesc M. Rotger
2025-03-18 19:00 - 20:30 (Europe/Madrid)
A càrrec de Francesc M. Rotger. Periodista i llicenciat en Història.

Conferència "Jardins, horts i vergers a Ciutat de Mallorca a les èpoques medieval i moderna" a cparrec de Júlia Roman
2025-03-19 20:00 - 21:00
Can Lliro (C/ Joan Lliteras, 42), Manacor.
Conferència “Jardins, horts i vergers a Ciutat de Mallorca a les èpoques medieval i moderna” a càrrec de Júlia Roman Quetgles (Dra. en Història d’Art i professora a la UIB).

XX Primavera de Cultura
2025-03-20 17:30 - 18:30
Obra Cultural Balear de Formentera.

Versari Pagès - Acció Artística Rural
2025-03-20 17:30 - 18:30
Obra Cultural Balear de Formentera. Punt de Lectura de Sant Ferran.
Amb Jessica Ferrer i Diego Martínez, amb motiu del Dia Mundial de la Poesia.
Espectacle de poesia i música adreçat a públic familiar i infants de més de 6 anys.

Regala'm esta nit - Teatre del Mar
2025-03-21 00:00 - 2025-03-23 23:59
Del 21 al 23 de març
divendres 20 h
dissabte 20 h
diumenge 19 h
Companyia: Albena Teatre
Autoria/Direcció: Carles Alberola
Intèrprets: Verónica Andrés, Carles Alberola
Durada: 90 min
Idioma: CAT
Dos vells amants es retroben després de més de vint i cinc anys des de la darrera nit que estigueren junts. Els somnis de joventut han deixat pas a les ferides i renúncies que provoca el pas del temps. Però hi ha coses que ni el temps pot canviar. La ficció, la capacitat de fabular i riure, els farà viure la nit més bonica de la seua vida. Una comèdia romàntica que ens fa preguntar-nos amb qui desitjaríem passar la darrera nit de la nostra vida.
ENTRADES
Els socis de l’OCB tenen un descompte en la compra d’entrades a les funcions que ofereix el Teatre del Mar. Tant en el sistema de venda d’entrades en línia com en la compra a taquilla, els socis de l’entitat poden seleccionar la tarifa OCB i validar-ne el descompte introduint el seu número de DNI.

Llompart en vers
2025-03-21 13:30 - 15:30
L’OCB col·labora en l’activitat “Llompart en vers” del Vicerectorat de Projecció Cultural i Universitat Oberta, que se suma als actes de celebració de l’Any Llompart.
Dia Mundial de la Poesia. Lectura poètica a càrrec de Neus Cortès, actriu.
Can Balaguer, Palma. Divendres 21 de març , 19 h.
Activitat de franc, amb reserva a sac@uib.cat fins a les 13.30 h del mateix dia 21, o fins que es completi la capacitat de la sala.

Lliçons d'història - El món en guerra
2025-03-21 18:30 - 19:30
Agrupació Cultural de Porreres. Local social (Carrer d’en Mago, 6, Porreres).
A càrrec de Sebastià Lliteres Lliteres.

Commemoració 50 anys del grup UC
2025-03-21 19:00 - 21:00
Obra Cultural Balear de Formentera. Sala de plens del Consell Insular de Formentera (Centre de Dia).
Amb el grup UC i la participació de sonadors de Formentera.
Presentació a càrrec d’Amèlia Torres i Maria Teresa Ferrer.

Presentació del llibre "Un pagès al Parlament" de Joan Josep Mas "Collet"
2025-03-21 19:30 - 20:30
A càrrec de l’autor, Joan Josep Mas “Collet”.
Presentarà l’acte Antoni Sansó.

Conferència "Els pobles desapareguts de Mallorca a l'edat mitjana" a càrrec d'Antoni Mas
2025-03-21 19:30 - 21:00 | Mancor de la Vall
Biblioteca Municipal de Mancor de la Vall.
Conferència a càrrec d’Antoni Mas i Forners (professor d’història de la UIB).

Conferència "De Llompart a Llompart" a càrrec de Josep Lluís Pol.
2025-03-21 20:00 - 21:30
A càrrec de Josep Lluís Pol i Llompart.

Jornada pràctica d'emplet d'olivera
2025-03-22 09:00 - 12:30
Solar municipal de Ses Quarterades (accés pel C/ Can Marçal), Calvià.
Empeltarem damunt ullastre amb la modalitat de muda o estaqueta.

Serra Mamerra! Edició de primavera a Binissalem
2025-03-22 11:00 - 17:00
🪁TORNA SERRA MAMERRA! Inauguram la primavera amb una trobada familiar a Binissalem.

El 22 de març celebrarem una nova edició de Serra Mamerra, la trobada familiar de l’entitat per fomentar l’ús social del català en espais lúdics i participatius. En aquesta ocasió, l’edició de primavera serà a Binissalem.

La plaça de l’Església de Binissalem s’organitzarà en diferents espais que acolliran la programació següent:
11.00 – 13.30 h Paratges lúdics amb Il·lusions Efímeres (espai de 0 a 6 anys)
11.00 – 13.30 h Ludoteca Colorins amb Món de Colorins
11.30 – 13.30 h Taller de serigrafia amb M8 Cultura
11.30 – 13.30 h Taller de xapes amb Espiral
11.30 – 13.30 h Taller de mòbils amb Espiral
11.30 – 13.00 h Taller de baldufes amb Cia. Curolles
12.00 – 13.00 h Espectacle familiar amb Mel i Sucre
13.30 – 15.30 h Dinar popular
15.30 – 16.30 h Sense Destí amb Clownòmadas
16.30 – 18.00 h Espectacle familiar amb Els Atrapasomnis

Els tiquets pel dinar popular es poden comprar a través de TicketIB i es podran adquirir fins al dijous dia 20 de març o fins a l’exhauriment de tiquets. El menú és: paella, ensaïmada, vi i aigua.
Per tal de reduir el consum de plàstic, es recomana dur plats, tassons i coberts per al dinar de casa. En tot cas, l’organització disposarà de plats, tassons i coberts al preu d’un euro no retornable.

Cicle dels Sons - Conferència "Beethoven, abans i després" a càrrec de Joan Antoni Ballester
2025-03-25 19:00 - 20:30
Claustre de Sant Bonaventura, Llucmajor.
Xerrada “Beethoven, abans i després” amb Joan Antoni Ballester Coll (musicòleg i director de banda).

"Ràdio free Comaco" d'Edgar Cantero - Club de lectura OCB Palma
2025-03-25 19:00 - 21:00
Club de lectura de l’OCB de Palma, que es durà a terme el darrer dimarts de cada mes a les 19 h a Ca n’Alcover.
La programació és la següent:

25 de març: Ràdio free Comaco d’Edgar Cantero
29 d’abril: El sol sortí pel sud de Joan Riera
27 de maig: Veus de mort als encants vells de Sylvia Lagarda
17 de juny: Tiberi Cèsar de Núria Cadenes

Conversam amb Caterina Valriu - Sobre el corpus de rondalles de l'Arxiduc i la seva singular història
2025-03-25 19:30 - 20:30
A Can Domènec, Alcúdia.
Presenta l’acte Antoni Rodríguez.

Convocatòria Assemblea General de Socis 2025
2025-03-26 18:15 - 20:00
L’Assemblea General de Socis de l’Obra Cultural Balear es durà a terme el pròxim dimecres, 26 de març de 2025, a les 18.15 h en primera convocatòria i a les 18.30 h en segona a Ca n’Alcover.
A continuació hi trobareu l’ordre del dia de la sessió:
1. Lectura i aprovació de l’acta anterior
2. Memòria d’activitats del 2024
3. Estat de comptes del 2024
4. Línies generals d’actuació i pla d’activitats del 2025
5. Pressupost del 2025
6. Torn obert de paraules

D’altra banda, volem recordar-vos que els socis podeu delegar la vostra representació i dret a vot, en un altre soci, a través d’un correu on concreteu el nom complet i DNI de la persona delegant i delegada, des de la vostra adreça electrònica de soci enregistrada, a l’adreça secretaria@ocb.cat i abans de dia 26 de març, a les 14 h. També es podrà presentar aquesta delegació, en paper, al secretari de la Junta Directiva i abans del començament de l’Assemblea General de Socis.

Taula rodona de llengua i societat amb Antoni Llabrés, Beatriu Defior i Joan Pau Jordà
2025-03-28 19:00 - 20:30
Primera de les taules rodones organitzades per la delegació de Lloret de l’Obra Cultural Balear amb motiu del primer Centenari.
Una taula dedicada a llengua i societat amb Antoni Llabrés, Beatriu Defior i Joan Pau Jordà.
Modera: Francisca Niell
Serà el divendres, 28 de març, a les 19 h a la Sala de Profundis del Convent de Lloret.

Presentació de la novel·la "Ederek, la Dama de les Tumbagues" de Marc J. Bonet Binimelis
2025-03-28 19:30 - 20:30
Ca ses Monges, Costitx.
Hi intervendran:
– Clara Cassanyes Garcia (historiadora)
– Beti Serra Garau (docent)
– Marc J Bonet (autor)

Conferència "De Llompart a Llompart" a càrrec de Josep Lluís Pol
2025-03-28 20:00 - 21:00
A càrrrec de Josep Lluís Pol i Llompart.

Caminam en català - Excursió des dels Calderers fins el Puig de Sant Nofre
2025-03-29 07:45 - 14:00
Lloc de trobada a les 7.45 h a l’estació del tren de Manacor i des d’aquest lloc, ens distribuirem en cotxes per anar al començament de l’excursió que serà des de l’aparcament de la possessió Els Calderers.
Des d’aquí partirem cap al Puig de Son Nofre i en acabar l’excursió, els qui vulguin podràn dinar al restaurant de Can Tronca.

Com sempre, recomenam dur roba i calçat adient per caminar, aigua, fruita, berenar, etc. També és convenient dur protecció solar maldament encara no sigui l’estiu.
*Aquest és un espai per parlar i practicar el català.

Jornada de formació - Cultiu de la Figuera
2025-03-29 09:00 - 13:00
Camp experimental Son Mut Nou, Llucmajor.

Continguts
1. Teoria (power point)
– Cultura
– Història
– Agronomia
– Varietats autòctones
2. Pràctica
– Plantació
– Poda
– Empelt
3. Tast de figues i rpoductes de Son Mut Nou
Inscripció: llucmajor.ocb@gmail.com / 696 325604
Aportació: 10€ socis OCB / 12€ no
*L’aportació s’abonarà a la fina, en el moment de fer el curs.

Sortida cultural a Pollença - Ruta Costa i Llobera
2025-03-30 08:30 - 13:00
Sortida a les 8.30 h de la plaça de s’Estació, Campos.
Tornada a les 13 h (aprox.).
Ruta Costa i Llobera – Commemoració dels 150 anys de la publicació de “Lo Pi de Formentor”
Can Costa, la Parròquia, Sepulcre d’en Costa i Llobera, Església de Monti-sion…
Lectura d’alguns poemes de Costa i Llobera.
Guia: Tomàs Vibot.
Inscripció: 616 809060 (fins dijous 27 de març)
Aportació autocar: 8€ socis / 12€ no socis

Una passetjada cultural pels Son Muts
2025-03-30 09:30 - 12:30
Sortida a les 9.30 h davant el bar s’Hostal, Montuïri.
Guies: Francesc Canuto i Jeroni Nicolau.
Durada: 2,5 hores.
Dificultat: fàcil.

VI Concurs de gloses Planiol d'Esporles
2025-03-31 00:00 - 23:59
L’OCB d’Esporles us convida a participar en el certament de gloses Planiol d’enguany.
Les gloses es poden lliurar fins al 31 de març de 2025.
Podeu consultar-ne les bases aquí.

Abril - Any Josep Maria Llompart
2025-04-01 00:00 - 23:59

Tots Plegats - Cuinam amb Pep Socies
2025-04-02 18:30 - 20:00
El projecte Tots Plegats neix amb l’objectiu de promoure l’ús social de la llengua catalana, apropant catalanoparlants i no catalanoparlants a activitats que aprofundeixin en diferents aspectes de la llengua, la cultura i els costums propis de les Illes Balears.

El dimecres, 2 d’abril, es durà a terme una nova activitat del projecte Tots Plegats: Cuinam amb Pep Socies. Serà a les 18.30 h a Ca n’Alcover.

L’activitat és gratuïtat però és necessari inscriure’s. Les inscripcions es poden fer al 971 723 299 o a secretaria@ocb.cat

El dia que va morir David Bowie - Teatre del Mar
2025-04-04 00:00 - 2025-04-06 23:59
Adaptació de la novel·la homònima de Sebastià Portell
Del 4 al 6 d’abril

divendres 20 h
dissabte 20 h
diumenge 19 h
Dramatúrgia i direcció: Pau Coya
Interpretació: Xavi Frau, Catalina Florit i Lluís Febrer
Durada: 60 minuts aprox
Català
El dia que va morir David Bowie, de Sebastià Portell
Un jove travessa Barcelona amb el frenesí d’un llibertí compulsiu. Hi va arribar fa vuit anys amb ganes de menjar-se el món. És a la ciutat on qui cerca, troba. I el nostre protagonista topa amb un entramat de passions, més o menys induïdes, que ell viu amb una inconsciència i una temeritat absolutes. Els seus intents d’acceptar-se, d’encaminar els desitjos de l’entranya, d’encaixar amb el fill ideal que la mare va somniar i els viaranys per on es perd una vegada i una altra l’acaben conduint a una sala d’espera. Allà s’ha de fer unes proves per saber si una malaltia venèria circula pel seu cos. Aquesta saleta serà un purgatori on repensar l’historial de la seva breu existència, una inspecció tècnica de cos i ànima. Aquí l’esverament, vulgui o no, esdevindrà calma centrifugada. L’escriptura de Sebastià Portell torna a esclatar en una novel·la collage: el retrat d’un jove desorientat que fuig de l’intens melodrama que l’enfonsa en la indolència. El dia que va morir David Bowie és un cadàver exquisit debatent-se entre les eleccions personals i la moral de lleixiu que no ens és externa i que, d’una manera o altra, portem a dins.
ENTRADES
Els socis de l’OCB tenen un descompte en la compra d’entrades a les funcions que ofereix el Teatre del Mar. Tant en el sistema de venda d’entrades en línia com en la compra a taquilla, els socis de l’entitat poden seleccionar la tarifa OCB i validar-ne el descompte introduint el seu número de DNI.

Cicle "Boscs i garrigues del Pla de Mallorca" - Xerrada
2025-04-04 18:00 - 19:30
Xerrada al local d’entitats (Llubí), càrrec de Biel Vicens, biòleg.
Inscripció: llubi@ocb.cat / 662505541
Aportació: 5€ socis OCB / 10€ no socis

Conferència "De Llompart a Llompart" a càrrec de Josep Lluís Pol
2025-04-04 19:30 - 20:30
Centre Cultural Espai 36, Sant Llorenç des Cardassar.
